पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना की रफ़्तार बरकरार है। हर गुजरते दिन के साथ हालात बेकाबू हो रहे हैं। मंगलवार शाम में आई रिपोर्ट में जिले में 189 नए मरीज मिले हैं। सरकारी दावे के अनुसार आज भी संक्रमण के कारण 1 मरीज की मौत हुई है। अब तक कोरोना के चलते हुई मौतों का आंकड़ा 128 तक पहुंच गया है। जबकि एक्टिव संक्रमितों की संख्या रिकॉर्ड 1492 तक पहुंच गई है। जिले में अब तक हुए कुल संक्रमितों का आंकड़ा भी 13921 तक पहुंच चुका है, तो वहीं 12229 लोगों को ठीक होने पर डिस्चार्ज भी किया जा चुका है।
बढ़ते संक्रमण के चलते नावां में विवाह समारोह हुए कैंसिल
कोरोना के बढ़ते संक्रमण के चलते नावां उपखण्ड क्षेत्र में 4 परिवारों ने अपने परिवार में इस महीने में होने वाली शादीयों को स्थगित कर दिया है। नावां SDM ब्रह्मलाल जाट ने बताया कि लालाराम कुमावत निवासी नावां ने अपनी भतीजी मंजू की शादी, चुन्नीलाल कुमावत द्वारा अपने भतीजे देवकरण कुमावत की शादी ,सुवादास स्वामी निवासी पांचोला द्वारा अपने पुत्र मुरारीलाल की शादी व माधुराम नेहरा निवासी देपुर ने अपने पुत्र कुलदीप की शादी को कोरोना संक्रमण के बढ़ते मामलों के चलते कैंसिल करने का निर्णय लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn